《莲》【荷花】·石涛
荷叶五寸荷花娇，贴波不碍画船摇;
相到薰风四五月，也能遮却美人腰。
【采莲曲】·王昌龄
荷叶罗裙一色裁，芙蓉向脸两边开。
乱入池中看不见，闻歌始觉有人来。
【芙蓉】·郑板桥
最怜红粉几条痕，水外桥边小竹门。
照影自惊还自惜，西施原住苎萝村。
【咏荷诗】·江洪
泽陂有微草，能花复能实。
碧叶喜翻风，红英宜照日。
移居玉池上，托根庶非失。
如何霜露交，应与飞蓬匹。
【夏日南亭怀辛大】·孟浩然
山光忽西落，池月渐东上。
散发乘夕凉，开轩卧闲敞。
荷风送香气，竹露滴清响。
欲取鸣琴弹，恨无知音赏。
感此怀故人，中宵劳梦想。
【折荷有赠】·李白
涉江玩秋水，爱此红蕖鲜。攀荷弄其珠，荡漾不成圆。
佳人彩云里，欲赠隔远天。相思无因见，怅望凉风前。
【咏荷诗】·江洪
泽陂有微草，能花复能实。碧叶喜翻风，红英宜照日。
移居玉池上，托根庶非失。如何霜露交，应与飞蓬匹。
【采莲】·吴均
锦带杂花钿，罗衣垂绿川。问子今何去，出采江南莲。
辽西三千里，欲寄无因缘。愿君早旋返，及此荷花鲜。
【一剪梅】·李清照
红藕香残玉簟秋，轻解罗裳，独上兰舟。云中谁寄锦书来?
雁字回时，月满西楼。花自飘零水自流。
一种相思，两处